ଭୁବନେଶ୍ୱର : ଚୋରି ଟଙ୍କା ଦେଖି ଚୋରର ହୃଦଘାତ । ଏଭଳି ଏକ ଅଜବ ଘଟଣା ଦେଖିବାକୁ ମିଳିଛି ଉତ୍ତରପ୍ରଦେଶରେ । ଗତ ମାସରେ ଉତ୍ତରପ୍ରଦେଶର କୋଟୱାଲୀ ଦେହାଟ ଅଞ୍ଚଳରେ ହୋଇଥିବା ଚୋରି ଘଟଣାରେ ଦୁଇ ଚୋରଙ୍କ ମଧ୍ୟରୁ ଜଣଙ୍କୁ ଗିରଫ କରାଯିବା ପରେ ଏହି ମାମଲା ସାମ୍ନାକୁ ଆସିଥିଲା। ପଚରାଉଚରା ବେଳେ ସେ ପୋଲିସ ନିକଟରେ ସ୍ୱୀକାର କରିଥିଲା ।
ବିଜନୋର ପୋଲିସ ଅଧୀକ୍ଷକ ଧରମ ବୀର ସିଂ କହିଛନ୍ତି ଯେ ଫେବୃଆରୀ ୧୬ ଏବଂ ୧୭ ମଧ୍ୟରାତ୍ରିରେ ଦୁଇଜଣ ଚୋର ଏକ ଜନସେବା କେନ୍ଦ୍ରରେ ପଶିଥିଲେ। କେନ୍ଦ୍ରରୁ ପ୍ରାୟ ୭ ଲକ୍ଷରୁ ଅଧିକ ଟଙ୍କା ଚୋରି କରି ଫେରାର ହୋଇଯାଇଥିଲେ । ଏନେଇ ପୋଲିସ ଏକ ମାମଲା ରୁଜୁକରି ତଦନ୍ତ ଆରମ୍ଭ କରିଥିଲା ।
ତେବେ ବୁଧବାର ଆଲିପୁରରୁ ଦୁଇ ଅଭିଯୁକ୍ତ ନାଉଶାଦ ଏବଂ ଏଜାଜଙ୍କୁ ଗିରଫ କରିବା ମେଡିକାଲରେ ସେମାନଙ୍କର ସ୍ୱାସ୍ଥ୍ୟ ପରୀକ୍ଷା କରି କୋର୍ଟ ଚାଲାଣ କରିଛି ପୋଲିସ ।
